Prima Giuan Capitel Vün


Prima Giuan
La Parola de'l nost Signur ciapada inscí cuma l'è de'l Növ Testament e vultada adess del test uriginal grech in del nost parlà Insübregh del didincö.

Capitel Vün
1Chell che l'era del prenzipi, chell che nümm èmm sentii, chell che èmm vedüü cunt i noster öcc, chell che èmm vardaa e i noster man hann tucaa, sü la parola de la vida--2la vita l'era fada cunussüda, e nümm èmm vedüü e testimonium e ve nunzium la vita eterna, la quala l'era cunt el Pader, e l'era fada cunussüda a nümm--3chell che èmm vedüü e sentii: nümm ve 'l nunzium, perchè anca vialter gh'abiuv fradelanzacun nümm. 4E nümm scrivum chest coss perchè la sia pièna la nostra letizia. 
5E chesta l'è la nutizia che nümm hann sentii de Lü e ve nunzium, che Diu l'è lüs, e el gh'è nigün scür in de Lü. 6Se nümm disum che gh'èmm fradelanza cun Lü e caminum in del scür, nümm disum büsij e praticum minga la veritaa. 7E se nümm caminum in de la lüs, cuma Lü l'è in de la lüs, gh'èmm fradelanza cun vün cun l'alter, e 'l sangh del so fiö Gesü el ne nèta de tütt el pecaa. 8Se nümm disum che gh'èmm minga un pecaa, nümm se trèmm matt e la veritaa la gh'è no in de nümm. 9Se nümm cunfessum i noster pecaa, Lü l'è fedél e giüst per perdunà i pecaa e netàmm de tüta l'ingiüstizia. 10Se nümm disum che èmm no pecaa, nümm ghe fèmm un busiard, e la sua parola la gh'è no in de nümm.

Navigaziun
← Indree a 2 Peder 3
Inanz a Capitel Düü →
A l'indes
Prima letera de'l Giuan